Kameel – Die Towerinne en Caronamouna Hoofstuk 7 – Kameel se gebabbel
On Junie 3, 2020 By KameelIn Uitdagings
Hier is die sewende hoofstuk van ‘n nuwe bloguitdaging : Die storie oor die Towerinne en Coronanmouna. Soos gewoonlik by ‘n vervolgverhaal, moet almal wat wil deelneem ‘n inskrywingsvorm voltooi – kry die vorm hier: https://forms.gle/spN3EwV1kt5wGW9F9
TWAK!!! sê ek hard en duidelik. “Exskus me?”sê Lorenzo en krap met sy vingers deur sy swart hare. Die uitdrukking op sy gesig is so komieklik dat ek sekerlik sou lag was ek nie so kwaad nie. Ek waai met my hand deur die lug “forget it… you won’t understand.” Kan jy nou meer, wonder ek ontstoke. Hier kom ek Rebus toe vir bietjie rus en vrede, en nou moet ek hoor van hekse en spinnekoppe wat verantwoordelik is vir die Corona virus, EN Broodina, EN Una wat in ‘n kokon toegespin is, EN Toorts wat dronk op ‘n spinnekopjag is, EN die ergste is dat hulle die spinnekoppe wil vang, steriliseer en WEER vrylaat!!! “Oor my dooie liggaam!!” sê ek met soveel passie dat Lorenzo weer kopkrap en “Exkus me?” “They must die, do you hear me Lorenzo THEY MUST DIE!! and don’t you excuse me again!!” Met ‘n gesig spierwit van skok kyk Lorenzo my aan en vra dan huiwerig. “You want to kill all the Toferine?” “Red my siel met so ‘n nasie!!” maar dan versag my hart teenoor die Italianer wat so goed is vir ons. Vir ‘n oomblik wens ek hy was my seun dan kon ek hom teen my vasdruk… maar ‘n sagte drukkie op sy skouer moet die trooswerk doen. “No Lorenzo the spiders, those spiders must be killed.” Hy knik sy kop instemmend. “I tell them so… I tell them too dangeros, but” hy trek sy skouers op as teken van sy hulpeloosheid teenoor ‘n klomp halstarrige Towerinne. Hy is nie saam nie. Hester het gesê as die Towerinne in die moeilikheid beland moet hy hulp gaan soek.
‘n Rukkie later stap ek en Lorenzo na die huisie in die bos toe. Was omstandighede anders sou ek sekerlik die plekkie bewonder het, maar nou het ek net een doel voor oë. Ek klop… nee ek hamer teen die voordeur. Dit gaan amper onmiddelik oop, en die gesig wat my aanstaar laat die woorde in my mond smelt. “Corona!!” sê ek na ‘n rukkie. Sy knik haar kop dan sê-vra sy “Kameel?” Ons was saam op skool; sy heelwat jonger as ek. Die lelike eenkant dogtertjie met haar eienaardige spinnekop speelmaats. Sy het in haar eie droomwêreld geleef waar mensekinders nie ‘n plek gehad het nie. ‘n Beweging laat my oor haar skouer kyk… en sowaar daar sit Broodina met ‘n koppie tee in haar hand… die pinkie ewe “grand” in die lug. Dis egter die triomfanklike uitdrukking op haar gesig wat my bloed yskoud laat word. Alles aan haar spel O N H E I L!! “Corona kan ek privaat met jou gesels?” vra ek. Sy knik haar kop en wys na ‘n bankie onder ‘n boom. Broodina gee ‘n snorkgeluid wat glad nie by die pinkie pas nie. ‘n Laaste vuilkyk van haar kant af en ek trek die deur ferm tussen ons toe.
Skaars op die bankie gaan sit of die geluid van stemme weerklink op. Hulle kom aangestap…. of sal ek eerder sê Hester stap voor, haar houding presies soos in die droom waar sy in haar leeutemmerspakkie grot toe gestap het. Virgo kom agterna en probeer ‘n besope Toortsie rêgop hou. Lorenzo keer net betyds, en lê Toorts op die gras neer. “Waddehel,” sê Hester toe sy my sien, “waar was jy al hierdie tyd? Toorts sien al heel dag gesigte, en sweer hoog en laag jy is saam met ons, en Christa het laat weet daar gaan vreemde dinge hier aan… maar ek het jou nie hier verwag nie.” “Het jy Corona al ontmoet,” vra ek en stel hulle aan mekaar voor. Virgo het ook nou bygekom en maak haarself op die gras tuis. “Hoe voel jou sinusse Hester?” vra ek want heel duidelik is sy in ‘n omgekrapte bui wat meer behels as die Towerin probleme. “Vergeet van my sinusse, wat soek jy by hierdie… hierdie…” “Heks,” maak Corona die sin klaar. “Ek wou meer kom uitvind rondom die spinnekoppe,” verduidelik ek. “Ons wil almal meer weet van die spinnekoppe,” sê Hester en gee Corona ‘n kyk wat boekdele spreek.
Corona vertel van Barnum se sirkus en dat sy partykeer die spinnekoppe in ‘n vertoning laat deelneem het. Dit was tot daardie dag toe sy een spinnekop so groot laat word het dat al die mense gillend uitgehardloop het. Mr Barnum het haar belet om dit weer te doen. “Hoe bedoel jy, jy het die spinnekop groot laat word?” vra Hester. Virgo is nou so gefassineerd dat sy sommer regop sit en nader skuif. Sy het skoon van distansie vergeet. Corona vertel dat sy nog klein was toe sy agtergekom het die spinnekoppe word groter of kleiner soos sy praat. As sy die dag op een se rug wou ry het sy hom so groot soos ‘n ponie laat word. Het hulle wegkruipertjie gespeel het sy hulle weer baie klein gemaak. Ons staar haar oopmond aan. “Hoe groot kan so ‘n spinnekop word?” vra Virgo. Corona kyk ons huiwerig aan, dan sê sy “Baie groot.” “Hoe groot?” vra Hester. “Hy sal ‘n huis kan platdruk,” sê Corona maar gaan dan vinnig voort. “My spinnekoppe is vredeliewend en sal nooit so iets doen, of iemand seermaak nie.”
Toe ons later daar wegstap is ons praat min. Na vele gepor het Corona erken dat haar spinnekoppe rebels begin raak het vandat Broodina hulle vir haar Rebus toe gebring het. Dis al asof hulle nie meer haar outoriteit wil aanvaar nie. Miskien is dit net die verandering van lug het sy verskoning probeer maak. Verandering van lug se voet; spinnekoppe wat groter as huise word is niemand se speelmaatjies nie, veral nie as hulle nog boonop rebels raak nie. Dan is Vuurvliegie en haar bende ook nog oppad na hulle toe…. met blikkies Doom. Verbeel jou Doom teen sulke gedrogte. Tien teen een sit die klomp Towerinne klaar vasgespin in kokonne teen die grot se mure.
Dankie Christa jy kan verder vertel 😊
55 gedagtes oor “Kameel – Die Towerinne en Caronamouna Hoofstuk 7”
Mens kan altyd op jou staatmaak vir ‘n interessante kinkel, dit klink asof die arme Corona dalk uit Broodina se kloue gered sal kan word. Ag, en ek is so bly Lorenzo is op die toneel.
Junie 3, 2020 om 11:23 nm	 Antwoord
Jip alweer Broodina en haar streke. Hopenlik gaan Corona se oë oop vir wat Broodina is. Hoe kan ons nou nie vir Lorenzo ‘n plekkie in die son gee nie!!! Nou sê ek nag ❤
Junie 3, 2020 om 11:29 nm	 Antwoord
Baie sweet van jou om so om te gee vir Lorenzo en Corona ook.
Junie 4, 2020 om 5:39 vm
So gemaak so gelaat staan 😊
Junie 4, 2020 om 6:10 vm
Sjoe ek kannie dink dat Brodina so oop en bloot daar sit met haar pinkie in die lug asof sy die wenner is. Ons sal beslis Corona nodig hê om die spinnekoppe te oortuig van hul misdaad. Hulsal al daardie gespinde bolletjies met die stekel moet gaan opruim en insluk vir straf sodat hul kan vrêk. Wonder hoe naby aan die grot is die klomp Towerinne wat ondersoek in stel. Hul sal moet versigtig wees anders word hul ook deel van die kokon.
Junie 4, 2020 om 5:44 vm	 Antwoord
😁😁😁😁 Dis ‘n bakgat idee Scrapy. Gee hulle van hulle eie medisyne!!!
Junie 4, 2020 om 6:12 vm	 Antwoord
Junie 4, 2020 om 9:12 vm
Dankie Kameel!! Klink my meer as die spinnekoppe het ‘n goeie skoot Doom nodig. Anee a!! Dit sit glad nie lekker aan my lyf dat ons Rebusfontein wat ‘n veilige wegkruip plek moet wees vol hekse en spinnekoppe en nare goed moet wees nie! Waar gaan ons heen vlug as die lewe druk? Gelukkig is julle besig om dit mooi vir ons uit te sorteer
Junie 4, 2020 om 6:08 vm	 Antwoord
Hoeveel onse is daar in jou pond Bondels? Jy het dan voortou geneem daar met jou blikkie Doom. Ek was net so vies dat ons Rebus so ‘n spinnekopnes van misdaad geword het.
Junie 4, 2020 om 6:15 vm	 Antwoord
Bloot omdat dit net nie so gelos kan word en ‘n klomp ongediertes ons maats op vlug laat slaan nie. En boonop toe spin!! Nee jinne, Una moet ons nog lank hou jong en Rebusfontein moet weer Rebusfontein word. Ek hou nie van Doom nie, maar of dit nou doom is of ‘n ander plan, weg moet daai gedroggies!!!
Junie 4, 2020 om 6:19 vm
O Kameel, so bly jy het Rhebus toe gekom. Kan jy nou meer- jy en Corona saam op skool! Ek glo vas ons sal Rhenus kan red met jou en Lorenzo!
Junie 4, 2020 om 7:41 vm	 Antwoord
Oh my goodness seegogga… met my en Lorenzo!!! Kameel het haar taak klaar verrig… nou gaan sy ontspan. Ooooo nee hoe ontspan mens met sulke gediertes om jou?????
Junie 4, 2020 om 9:48 vm	 Antwoord
EK WIL NIE VERDER HOOR NIE! EK WIL NIE EK WIL NIE EK WIL NIE!
Junie 4, 2020 om 8:25 vm	 Antwoord
Sit oorfone oor jou ore en maak jou oë toe. Ons sal jou verder instoot waar ons jou nodig het.
Junie 4, 2020 om 9:33 vm	 Antwoord
😂😂😂😂😂😂 Lekker lag ek nou vir jou Scrapy!!! Wegkom gaan sy nie wegkom nie!!! Ons stoot haar in waar sy nodig is 😀😀😀😉
Junie 4, 2020 om 9:45 vm
Nou lag ek eers ook weer verder. Sal net moet sorg dat sy haar oë retig toehou anders hol sy nog weg ook.
Junie 4, 2020 om 9:59 vm
Junie 4, 2020 om 10:45 vm
Lê jy nou maar eers daar op die grassies tot die Witblits uitwerk, dit het nou al jou spraak aangetas asook jou maak skree soos ‘n 2 jarige wat ‘n temper tantrum gooi. Nee a, ons het genoeg om mee te deal
Junie 4, 2020 om 11:03 vm
Toorts haak vreeslik uit wanneer dit by spinnekoppe kom. Dit bekommer my… ons beter nou nugter loop.
Junie 4, 2020 om 11:38 vm
Junie 4, 2020 om 2:00 nm
Ek het julle gewaarsku. Julle wou nie hoor nie!
Junie 4, 2020 om 6:25 nm
Toortsie, dis nie nou die tyd vir vloermoere nie!
Junie 4, 2020 om 1:22 nm	 Antwoord
Junie 4, 2020 om 2:01 nm
Kameel, ek geniet jou skrywe. Corona saam met jou op skool?
(Fluister) Waar is Camilla? Dalk het sy ‘n slag met spinnekoppe ook?
Junie 4, 2020 om 11:05 vm	 Antwoord
Dankie Positief. Camilla die spinnekoppe betower… hmmmmm. Dit mag werk maar liewer nie… netnou vreet hulle haar op. 😂😂😂
Junie 4, 2020 om 11:35 vm	 Antwoord
Oe jitte! Dit is interessant en weereens soos al die vorige hoofstukke pragtig vertel. Hmmmm, met Toortsie besope kan sy dalkies net met spinnekoppe begin maats maak?
Junie 4, 2020 om 11:28 vm	 Antwoord
Ons beter Toorts vinnig op haar voete en nugter kry. As daar gehardloop moet word beter almal nugter wees.
Junie 4, 2020 om 11:32 vm	 Antwoord
Toortsie, wat help vinnig?
Junie 4, 2020 om 11:37 vm
Koffie Christa, koffie!
Junie 4, 2020 om 1:03 nm
Pikswart en bitter. Sy moet bykom… daar lê harde werk voor!!
Junie 4, 2020 om 1:28 nm
Ag Kameel, jy maak my dag!!! Lekker nuwe verwikkelinge. Shame, dat mens se naam nou Corona moet wees. Maar net een ding julle, julle met die sagte harte gaan haar NIE OP REBUS LAAT BLY NIE!
Junie 4, 2020 om 12:14 nm	 Antwoord
Daar stem ek saam Una…. Corona moet vir haar ander blyplek soek. Hekse en Rebus gaan nie saam nie. Net jou eers gaan red. Vasbyt tot dan!!!
Junie 4, 2020 om 12:30 nm	 Antwoord
Ook nie spinnekoppe nie. Dis omdat ons te lanklaas daar was dat die spinnekoppe loop oorneem het.
Junie 4, 2020 om 6:26 nm
Junie 4, 2020 om 7:07 nm
Wat het geword van ons vreedsame Rebusfontein?
Junie 4, 2020 om 12:41 nm	 Antwoord
Dit is wat ek ook wil weet Perdebytjie. Toe Broodina die plek ontdek het is die vrede weg. As ons net vir altyd van haar kan ontslae raak!!!
Junie 4, 2020 om 1:25 nm	 Antwoord
Junie 4, 2020 om 4:12 nm
Corona, spinnejakke, Broodina…..o my world. Hoe later hoe kwater!!!🤣🤣🤣🤣
Junie 4, 2020 om 12:45 nm	 Antwoord
Ons beter hierdie oorlog wen… of ons Rebusfonteinvrede is daarmee heen.
Junie 4, 2020 om 1:27 nm	 Antwoord
En (‘skuus Lou) intussen is die arme Una nog steeds toegespin teen die grotmuur…
Junie 4, 2020 om 1:39 nm	 Antwoord
Ja arme Una. Wonder of haar gesig kort kort ‘n lickdown kry? En wie weet miskien bevind die ander Towerinne hulle in dieselfde posisie!!
Junie 4, 2020 om 2:45 nm	 Antwoord
Hier is so ń vriendelike enetjie wat na my kyk. Ek sukkel net met die miere wat so aangedra word, glo veronderstel om versnapperingkies te wees. Iets soos caviaar.
Junie 4, 2020 om 8:07 nm
O goeiste Una 😂😂😂😂😂 Voer hulle jou ook miere?
Junie 4, 2020 om 9:28 nm
Dis dalk beter as Una nog so ‘n rukkie daar in haar kokonnetjie sit. Sy klink gelukkig en asof sy veilig voel daar. Ek begin dink ek moet my ook laat toespin.
Junie 4, 2020 om 2:55 nm	 Antwoord
Hemel Hester laat jy my lag. Dan kan jy alles net bekyk en hoef nie die bokskryt self te betreë nie. 😂😂😂😂
Junie 4, 2020 om 3:02 nm
Net so, Kameel, net so!
Junie 4, 2020 om 4:48 nm
Sê ek ook, Hester. Hier sit ek sonder enige bekommernisse, want ek weet mos julle is oppad.
Junie 4, 2020 om 8:03 nm
Jy klink baie ontspanne, ja. Wat voer hulle jou? 🤔
Junie 4, 2020 om 8:52 nm
Ek sit voor ‘n venster en blog. Skielik kyk ek op en sien ‘n eekhorinkie op die grasperk oorkant die straat. Vir een allerverskriklike oomblik lyk hy soos ‘n reuse-spinnekop… O, my senuwees!!
Junie 4, 2020 om 2:10 nm	 Antwoord
Ag sorry Frannie maar ek moes lag. Dink ons almal gaan vir ‘n tydjie hoog trap 😁😁😁
Junie 4, 2020 om 2:40 nm	 Antwoord
Genade! Dis een van daardie spinballetjies wat uitgebroei het!
Junie 4, 2020 om 6:28 nm	 Antwoord
Dis nooit anders nie!
Junie 4, 2020 om 8:54 nm
Junie 4, 2020 om 9:25 nm
Fantastiese aflewering Kameel.
Junie 4, 2020 om 2:56 nm	 Antwoord
Dankie Hester. 😊
Junie 4, 2020 om 3:03 nm	 Antwoord